CELEX: 62009CA0371
Language: et
Date: 2010-07-29 00:00:00
Title: Kohtuasi C-371/09: Euroopa Kohtu (kolmas koda) 29. juuli 2010 . aasta otsus (High Court of Justice’i (Chancery Division) (Ühendkuningriik) eelotsusetaotlus) — Commissioners for Her Majesty's Revenue and Customs versus Isaac International Limited (Määrus (EMÜ) nr 2913/92 — Tolliseadustik — Artikkel 212a — Määrus (EMÜ) nr 2454/93 — Artikkel 292 — Määrus (EÜ) nr 88/97 — Artikkel 14 — Dumpinguvastane tollimaks — Jalgrattaraamid)

11.9.2010   
            
            
               ET
            
            
               Euroopa Liidu Teataja
            
            
               C 246/12
            
         Euroopa Kohtu (kolmas koda) 29. juuli 2010. aasta otsus (High Court of Justice’i (Chancery Division) (Ühendkuningriik) eelotsusetaotlus) — Commissioners for Her Majesty's Revenue and Customs versus Isaac International Limited
   (Kohtuasi C-371/09) (1)
   
   (Määrus (EMÜ) nr 2913/92 - Tolliseadustik - Artikkel 212a - Määrus (EMÜ) nr 2454/93 - Artikkel 292 - Määrus (EÜ) nr 88/97 - Artikkel 14 - Dumpinguvastane tollimaks - Jalgrattaraamid)
   2010/C 246/19
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (Chancery Division)
   
      Põhikohtuasja pooled
   
   
      Hageja: Commissioners for Her Majesty's Revenue and Customs
   
      Kostja: Isaac International Limited
   
      Ese
   
   Eelotsusetaotlus — High Court of Justice (Chancery Division) — Komisjoni 20. jaanuari 1997. aasta määruse (EÜ) nr 88/97 Hiina Rahvavabariigist pärit teatud jalgrattavaruosade impordi vabastamise kohta nõukogu määrusega (EMÜ) nr 2474/93 kehtestatud dumpinguvastase tollimaksu nõukogu määrusega (EÜ) nr 71/97 kehtestatud laiendamisest (EÜT L 17, lk 17; ELT eriväljaanne 11/25, lk 158) artikli 14 punkti c tõlgendamine — Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3), artikli 292 lõike 3 tõlgendamine — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 212a tõlgendamine — Hiina Rahvavabariigist pärit jalgratastelt makstav dumpinguvastane tollimaks — Oluliste jalgrattavaruosade teatava impordi tollimaksust vabastamine — Eesmärgipärase kasutamise loa taotlemine — Importija, kes ei saanud vajalikku luba, kuna ta ei tutvunud määruse (EÜ) nr 88/97 artikli 14 punktis c ja määruse (EMÜ) nr 2451/93 artikli 292 lõikes 3 sätestatud tingimustega — Mõiste „ilmne hooletus”
   
      Resolutsioon
   
   
               1.
            
            
               Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (muudetud komisjoni 24. juuli 2000. aasta määrusega (EÜ) nr 1602/2000), artikli 292 lõikes 3 sätestatud korra kohaselt ei või anda luba importijale, kelle asukoht ja tegevuskoht on kahes liikmesriigis ning kes impordib kauba esimesse liikmesriiki, et viia kaup kohe teise liikmesriiki, mistõttu ta vabastataks dumpinguvastasest tollimaksust komisjoni 20. jaanuari 1997. aasta määruse (EÜ) nr 88/97 (Hiina Rahvavabariigist pärit teatud jalgrattavaruosade impordi vabastamise kohta nõukogu määrusega (EMÜ) nr 2474/93 kehtestatud dumpinguvastase tollimaksu nõukogu määrusega (EÜ) nr 71/97 kehtestatud laiendamisest) artikli 14 punkti c alusel.
            
         
               2.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud Euroopa Parlamendi ja nõukogu 16. novembri 2000. aasta määrusega (EÜ) nr 2700/2000) artikkel 212a ei võimalda vabastada dumpinguvastasest tollimaksust importijat, kellel ei ole eelnevat luba sellise maksuvabastuse saamiseks määruse nr 88/97 artikli 14 punkti c alusel.
            
         
      (1)  ELT C 267, 7.11.2009.